Tisztelt Tagtársak!
A Fitz József-könyvdíjat 1988-ban hozta létre az akkori Művelődési Minisztérium a Magyar Könyvtárosok Egyesülete közreműködésével.

A Fitz József-könyvdíjra a könyvtárosok tesznek javaslatot a Magyar Könyvtárosok Egyesülete elnökségének, a könyvtárakban legnagyobb sikert aratott, legértékesebbnek tartott művek díjazására. Ebből a gazdag választékból jelöl az elnökség minden évben.
A jutalom kiadására minden évben az MKE Vándorgyűlésén - idén Győrben - kerül sor.

A Műszaki Könyvtáros Szekció tagjai is részt vehetnek a díjra való jelölésben. 
Kérjük, gondolják át, hogy az előző évben megjelent könyvek közül, mely tartalmában és formájában kiemelkedő könyvet tartják érdemesnek a díjra. 
Idén 3 díj kiosztására van lehetőség, tematikai kategorizálás nincs. Ha a díjazott könyv élő, magyar szerző munkája, akkor a szerző, nem élő szerző vagy fordítás esetén pedig a kiadó, ill. a fordító kapja az elismerést.

Figyelem, csak 2011-ben megjelent könyv jelölhető!

Az ajánlásokat 2012. április 22-ig várjuk az alábbi e-mail címre:

dettai.eleonora@lib.uni-obuda.hu

Üdvözlettel:
	Nagy Zoltán
	MKE MKSZ elnök